Noverint cuncti fideles Christi, tam presentes quam secuturi, quod ego Archimbertus et filius meus Pontius, et ego Raimbertus, Cotaronus, Bellonus, Petrus Calolus, Pontius Calvus, Dalmacius, Rodulfus, Bermundus, Durannus, Gisfredus, Ricaus et Eldemarus, et mater nostra Pontia, Ugo filius Raimberti, omnes nos quorum nomina sunt scripta in hac cartula et ceteri omnes werpicionem facimus Deo et sanctis ejus apostolis Petro et Paulo et ad locum Cluniacum, et ad monachos in ipso loco degentibus, de hoc quod in villa Valenciola usque modo calumniavimus, totum et ad integrum dimittimus. Rectitudinem vero nostram et partem quam ibi usque nunc habuimus, pro redemcione animarum nostrarum, Deo et jam dictis ejus apostolis et ad memoratum locum Cluniacum perpetualiter possidendum donamus et concedimus, ut ab hac die et deinceps faciant quicquid facere voluerint. Hoc actum in concilium quod fuit in campum Sancti Romani, presente Jozelmo episcopo, Gauzeranno et Arberto et aliis quampluribus in episcopatu Fricdunense. Si qua vero intromissa persona vel aliquis homo huic cartule calumniam presumserit inferre, sit pars eorum cum eis qui dixerunt Domino Deo: «A nobis recede,» nisi cum satisfactione emendaverint. Sint vero maledicti stando et sedendo, comedendo et bibendo, vigilando et dormiendo, nullamque indulgenciam consequantur in futuro judicio.